**Sfera**

*Dusan Gora*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

E prea târziu să mai înnebunesc

Eu nu am timp

Nici forță

Inspirație

Pentru o nebunie regală

Pentru un fruct înaripat camuflat în floare-

O nebunie precum o floare

Ce râvnește și freamătă și se roagă să fie mirosită

Smulsă și apăsată

Răvășită

Mototolită.

E prea târziu să mai înnebunesc

Să iubesc cu neștiință

Să neștiu cu iubire

Să cred că viața mi se va deschide

Precum o floare

Ce râvnește și freamătă și se roagă să fie mirosită

Smulsă și apăsată

Răvășită

Mototolită.

Și dacă tot e prea târziu

Și vara cade-n toamnă

Notă falsă, sfâșiată ce-și plânge mila -

O sferă depresivă

Cu litere și liniște

Inundată de acel ser melancolic

O astfel de sferă

E tot ce-mi mai permit...